**האם עני וכהן "חד שיעורא הוא"?**

[תרשים ברכות דף ב:]

**ברייתא**

* **תחילת זמן קריאת שמע:**משעה משהעני נכנס לאכול פתו במלח
* **סוף זמן קריאת שמע**:עד שעה שעומד להיפטר מתוך סעודתו

**משנה:**

* **תחילת זמן קריאת שמע:** משעה שהכהנים נכנסין לאכול בתרומתן.
* **סוף זמן קריאת שמע:** עד סוף האשמורה הראשונה



**האם הברייתא חולקת על המשנה?**



**ניתוח הגמרא-ההתחלה של הברייתא ודאי חולקת, השאלה היא- אם סוף הברייתא חולקת על המשנה?**

* **"סיפא ודאי פליגא אמתניתין"-** שהרי סוף זמן אכילת העני הוא מוקדם אפילו מהדיעה הכי מוקדמת במשנה, שהיא סוף האשמורה הראשונה.
* **"רישא, מי לימא פליגי"**- האם הזמן של העני שנכנס לאכול, שונה מהזמן שהכהנים נכנסים לאכול בתרומה?



**שלב א: מדובר באותו זמן ואין מחלוקת- "עני וכהן חד שיעורא הוא"**



**נסיון דחייה: אם זמן בני אדם ועני שווים- לא יתכן שזמן עני וכהן שווים?**

אם נניח שזמן שעני נכנס לאכול פתו, שווה לזמן ששאר בני אדם נכנסים לאכול בלילות שבת, אז לא יתכן שהשיעור של עני וכהן, הוא שווה, שהרי יש ברייתא שמביאה מחלוקת בין הזמן של הכהן, לזמן של בני אדם, ואם בני אדם ועני שווים, אז יש מחלוקת גם בין הזמן של עני לזמן של כהן



**תשובה: זמן של עני ובני אדם שונה, וזמן של עני וכהן שווה.**

וממילא אין מחלוקת בין המשנה לברייתא הראשונה, ולדעת שניהם זמן קריאת שמע הוא מצאת הכוכבים שזה זמן שהכהנים יכולים לאכול בתרומה, וזמן שהעני נכנס לאכול פתו



**קושיא: בברייתא מבואר במפורש שיש מחלוקת בין זמנו של עני לזמנו של הכהן**

הגמרא מביאה ברייתא עם 3 דיעות ביחס לתחילת זמן קריאת שמע:

1. ר' אליעזר: משעה שקדש היום בערבי שבתות.
2. **רבי יהושע: משעה שהכהנים מטוהרים לאכול בתרומתן.**
3. רבי מאיר: משעה שהכהנים טובלין לאכול בתרומתן.
4. **ר' חנינא: משעה שעני נכנס לאכול פתו במלח**
5. ר' אחאי/אחא: משעה שרוב בני אדם נכנסין להסב

**מוכח מכאן שזמן שעני נכנס לאכול, שונה מזמנו של כהן, שהרי נחלקו בדבר התנאים!!**



**מסקנה: אכן המשנה חולקת על הברייתא, וזמנו של כהן לא שווה לזמנו של עני**



**שאלה:**

**איזה זמן קודם- עני או כהנים?**



**תשובה: הזמן של עני מאוחר יותר.**

כך מסיקה הגמרא משום שלא יתכן שזמן העני מוקדם מזמנו של הכהן, מפני שאז הוא יצא שווה לזמנו של ר' אליעזר, שהוא מיד לאחר השקיעה (כלומר בבין השמשות)

[ גם לא יתכן שמדובר בזמן מוקדם יותר, שזה כבר ביום, (וכבר ר"מ כבר הקדים מעט, והתקשתה בכך הגמרא בהמשך, ולא יתכן שנקדים יותר -מבוסס על פירוש הראשונים)]